ระทึก! ไฟไหม้ “ชุมชนบ่อนไก่” วอดกว่า 10 หลัง จนท.เร่งคุมเพลิง
ระทึก! ไฟไหม้ “ชุมชนบ่อนไก่” ถ.พระราม 4 วอดกว่า 10 หลังคาเรือน เจ้าหน้าที่ใช้รถน้ำกว่า 10 คัน เร่งคุมเพลิง
ระทึก! ไฟไหม้ “ชุมชนบ่อนไก่” ถ.พระราม 4 วอดกว่า 10 หลังคาเรือน เจ้าหน้าที่ใช้รถน้ำกว่า 10 คัน เร่งคุมเพลิง
21 มิ.ย. 2565

ผู้สื่อข่าวรายงานอ้างอิง ศูนย์วิทยุพระราม199 รายงานว่า เมื่อเวลา 13:48 น. เกิดเหตุเพลิงไหม้บ้านเรือนประชาชน ภายในชุมชนบ่อนไก่ ซ.ปลูกจิต 1 ถนนพระรามที่ 4 ขณะนี้ยังไม่สามารถควบคุมเพลิงได้ เจ้าหน้าที่อยู่ระหว่างวางหัวฉีดเพิ่มเพื่อไม่ให้เพลิงลุกลาม
สำหรับก่อนหน้านี้ จส.100 ได้ รายงานว่า ได้เกิดเหตุเพลิงไหม้บ้านเรือนประชาชนภายในชุมชนบ่อนไก่ ถนนพระราม 4 เขตปทุมวัน เจ้าหน้าที่สถานีดับเพลิงและกู้ภัยบ่อนไก่กำลังไปที่เกิดเหตุ เบื้องต้นทราบว่า ที่เกิดเหตุเป็นบ้านไม้ 2 ชั้นปลูกติดกันหลายหลัง เพลิงกำลังลุกไหม้เป็นวงกว้าง ขณะที่เจ้าหน้าที่อยู่ระหว่างดำเนินการใช้น้ำดับเพลิง
โดย ณ เวลา 13:31น. เกิดเหตุเพลิงไหม้บ้านเรือนประชาชน ภายในชุมชนบ่อนไก่ ถนนพระราม 4 เขตปทุมวัน ซึ่งเพลิงอยู่ระหว่างการลุกลาม ขณะนี้ไหม้ไปแล้วประมาณ 5-6 หลังคาเรือน เจ้าหน้าที่อยู่ระหว่างเร่งใช้น้ำ
อย่างไรก็ดีล่าสุด 13:58 น. เพลิงลุกลามแล้ว กว่า 10 หลังคาเรือน เจ้าหน้าที่ใช้รถน้ำกว่า 10 คัน ต้องปิดการจราจรหน้าธนาคารกรุงเทพ สาขาบ่อนไก่ ริมถ.พระราม 4 และนำผู้ป่วยติดเตียง 1 คน ส่งโรงพยาบาลจุฬาลงกรณ์แล้ว